Source: http://www.ftsz.hu/index.php?option=com_content&task=blogcategory&id=69&Itemid=126&limit=13&limitstart=26
Timestamp: 2018-03-24 19:27:43+00:00

Document:
Tájékoztató a túlóra perrel kapcsolatban
A Fővárosi Tűzoltóság Szakszervezete tájékoztatja a tagságát, hogy a túlszolgálat ellentételezése iránt indított perében a Fővárosi Munkaügyi Bíróság 2009. július 20-án 09 órakor kezdett tárgyalás során az Önkormányzati Minisztérium képviselője indítványozta, hogy a peres eljárás szüneteljen, mivel augusztus 18-án a követelt pénzösszeg kiszámolásának módjáról tovább folytatódnak a szakszervezetek és a minisztérium közötti tárgyalások.
A peres eljárás szüneteltetéséhez a felperesi képviselő nem járult hozzá, – amennyiben augusztusban nem történik megállapodás – a Bíróság a következő tárgyalást: 2009. november 16-án 11 órára tűzte ki .
A Legfelsőbb Bíróság (LB) ismét kimondta és megerősítette, hogy a tűzoltók 2004. május 1-től alappal igénylik a heti átlagos 48 munkaórán felül teljesített szolgálati idejük túlszolgálatnak minősítését és az ennek megfelelő díjazás kifizetését.
A tűzoltók túlmunkájának kifizetése
Jauernik István, az Önkormányzati Minisztérium államtitkára a kormányszóvivői tájékoztatón kijelentette: a tárca tudomásul veszi a Legfelsőbb Bíróság (LB) tegnapi határozatát, amely alapján 2004. május 1-jétől joggal igényelték a tűzoltók a heti átlagos 48 órán felül teljesített szolgálatuk „túlszolgálatnak” minősítését, és a túlmunka ellenértékének kifizetését.
Az önkormányzati tárca nem vitatja tovább a tűzoltók túlszolgálati idejét
Budapest, 2009. május 14., csütörtök (MTI)
Az Önkormányzati Minisztérium nem vitatja tovább a tűzoltók túlszolgálati idejét, és a lehető leggyorsabb megoldásra törekszik ezek kifizetésénél -
jelentette ki Jauernik István, a tárca államtitkára csütörtökön.
Jauernik István a kormányszóvivői tájékoztatón arra reagált, hogy a Legfelsőbb Bíróság (LB) szerdai felülvizsgálati döntése értelmében a munkáltatóik ellen pereket indító tűzoltók 2004. május 1-jétől alappal igényelték a heti átlagos 48 órán felül teljesített szolgálati idejük túlszolgálatnak minősítését, és az ennek megfelelő díjazás kifizetését.
Jauernik István azt mondta, hogy a hivatásos önkormányzati tűzoltók jogszerűen kérik a pénzüket, és a tárca a lehető leggyorsabb megoldásra törekszik a kifizetéseknél. Kiemelte: elképzelhető, hogy lesznek olyan tűzoltók, akik tovább pereskednek, hogy 40 órát meghaladó, szolgálatban töltött időt túlmunkaként ismerjék el, és azt fizessék ki nekik, de ezeket a pereket minél előbb le kell zárni.
Az államtitkár szerint a parlament nem járt el helyesen, amikor 2004 előtt nem hozott az uniós irányelveknek megfelelő törvényt.
Nincs napirenden az önkormányzati tűzoltóságok visszaállamosítása - szögezte le Jauernik István, hozzátéve: érhetetlen, hogy ezzel a témával ma miért foglalkoznak a tűzoltók. Kiemelte: a kormány ebben a ciklusban nem kíván ezzel a kérdéssel foglalkozni, ezért nincs mi ellen tiltakozni, demonstrációt szervezni.
A tűzoltók bérével kapcsolatban az államtitkár azt mondta: erre a költségvetés nem tud több pénzt biztosítani, de a beosztások közötti különbségek csökkentéséről lehet tárgyalni.
Jauernik István a tűzoltók nyugdíjával kapcsolatban leszögezte, hogy bár a jelenlegi szolgálati nyugdíjrendszer nem tartható fenn, a szerzett jogokhoz nem kívánnak hozzányúlni.
Túlóraper 2009. április 16.
A Fővárosi Tűzoltóság Szakszervezete tájékoztatja a tagságát, hogy a túlszolgálat ellentételezése iránt indított perében a Fővárosi Munkaügyi Bíróság 2009. április 16-án 09 órakor kezdett tárgyalás során kötelezte a peres feleket, hogy a követelt pénzösszeg kiszámolásának módjáról és miértjéről folytassanak külön tárgyalást, annak eredményéről írásban tájékoztassák a Bíróságot.
A Bíróság a következő tárgyalást: 2009. július 20-án 09 órára tűzte ki .
A munkavállalók munkahelyi biztonsága és egészségvédelme!?
„A tervezet előkészítése során a szolgálatteljesítési idővel összefüggésben az érdekképviseleti oldal javaslatot tett a munkaidő szervezés egyes szempontjairól szóló, az Európa Parlament és a Tanács 2003/88/EK irányelvének (a továbbiakban: Irányelv) megfelelő szabályozásra. Ennek lényege, hogy a heti szolgálatteljesítési idő 40 óra, amely a túlszolgálattal együtt sem haladhatja meg a 48 órát. Az érdekképviseleti szervek által javasolt szabályozás jogi szempontból nem következik az Irányelvből. Az Irányelv hatályát – annak 1. cikke – oly módon határozza meg, hogy azt alkalmazni kell a 89/391/EGK irányelv 2. cikke szerinti valamennyi köz- és magántevékenységi (ipari, mezőgazdasági, kereskedelmi, közigazgatási, szolgáltatási, oktatási, kulturális, szabadidős, stb.) ágazatban. Ugyanakkor a 89/391/EGK irányelv 2. cikke azt is rögzíti, hogy az irányelv nem alkalmazható ott, ahol „az egyes különleges közszolgálati tevékenységekre, mint amilyen a fegyveres erők vagy a rendőrség, vagy a polgári védelmi szolgálatok, egyes különleges tevékenységeire jellemző sajátosságok szükségszerűen ellentétben állnak vele”......
A teljes szöveg megtekintése (pdf)
Tájékoztató 2008.11.19.
A túlszolgálat ellentételezése iránt indított perben, a Fővárosi Munkaügyi Bíróság 2008. november 19-én 10 órakor a Bp., II., Gyorskocsi u. 52. fsz. 004. sz. tárgyalótermében megtartott tárgyaláson történtekről, az alábbi tájékoztatást adom:
A Fővárosi Munkaügyi Bíróság, a Tolna Megyei Bíróság közbenső ítéletét hatályban tartó Legfelsőbb Bíróság ítéletét fogadja el. A közbenső ítélet megállapítja, hogy hat havi szolgálatteljesítési időkeretet figyelembe véve, a hét naponta 48 óra szolgálatteljesítési idő felett teljesített szolgálat túlszolgálatnak minősül. (2004. május 1. és 2007. december 31. közötti időtartam vonatkozásában.)
Ítélet nem született, mivel újra kell számolni az adott időtartam vonatkozásában - 48 óra feletti- a követelést.
A következő tárgyalási nap: 2009. február 04. 14 óra 30 perc.
Budapest. 2008. november 20.
Eredmények 27 - 39 / 70

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság